18. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Ε.Π.Φ.7170 της 26 Μαρτ./14 Απρ. 1956 (ΦΕΚ Β΄ 72) Περί εξουσιοδοτήσεως υπογραφής διαταγών «περί αποστολής Προσωπικού Ενόπλων Δυνάμεων εις Αλλοδαπήν». Έχοντες υπ’ όψιν: α)τας διατάξεις του άρθρ. 19 του Α.Ν. 676/1937 ως ούτος συνεπληρώθη και ετροποποιήθη μεταγενεστέρως, β)το άρθρ. 25 παρ. 4 του 2387/1935 Ν.Δ/τος περί Υπουργείου Εθνικής Αμύνης κλπ., ως τούτο ισχύει νύν, εξουσιοδοτούμεν: Τους Αρχηγούς των Γ.Ε.ΕΘ.Α., Γ.Ε.Σ., Γ.Ε.Ν., Γ.Ε.Α., όπως υπογράφωσι Εντολή Υπουργού τας διαταγάς κινήσεως προσωπικού Ενόπλων Δυνάμεων εις Αλλοδαπήν δι’ οιανδήποτε αιτίαν, υπό την προϋπόθεσιν ότι θα έχη προηγουμένως ληφθή η σχετική περί της αποστολής έγκρισις του Υπουργικού Συμβουλίου ή του Προέδρου Κυβερνήσεως, του σχετικού εγγράφου προς την Γραμματείαν του Υπουργικού Συμβουλίου υπογραφομένου οπωσδήποτε παρ’ ημών. 